b'\n_START_ARTICLE_\nSocialisme imperial\n_START_PARAGRAPH_\nSocialisme imperial \xc3\xa9s un terme utilitzat per membres l\'esquerra pol\xc3\xadtica per dos usos distints: un \xc3\xbas pol\xc3\xadtic i un acad\xc3\xa8mic.\n_START_SECTION_\n\xc3\x9as pol\xc3\xadtic\n_START_PARAGRAPH_\nLenin defin\xc3\xad el concepte en un sentit de den\xc3\xbancia dels estats que s\xc3\xb3n "socialistes de paraula, imperialistes en accions". Els xinesos criticaren a la Uni\xc3\xb3 Sovi\xc3\xa8tica com a socio-imperialistes.\n_START_SECTION_\n\xc3\x9as acad\xc3\xa8mic\n_START_PARAGRAPH_\nEl terme en el seu \xc3\xbas per part d\'acad\xc3\xa8mics d\'esquerra ha significat l\'\xc3\xbas de l\'imperialisme utilitzat per part de governs per a mantindre la pau dom\xc3\xa8stica. Ha sigut utilitzat especialment per a referir-se a la hist\xc3\xb2ria d\'Alemanya moderna. L\'historiador d\'esquerres  Hans-Ulrich Wehler va definir l\'imperialisme social com a "les distraccions cap a les tensions internes i les forces del canvi per a preservar l\'statu quo pol\xc3\xadtic i social", i com a una "ideologia defensiva" per a contrarestar "els efectes disruptius de la industrialitzaci\xc3\xb3 en l\'estructura social i econ\xc3\xb2mica alemanyes". Segons Wehler, l\'imperialisme social fou un instrument que permet\xc3\xa9 al govern alemany distreure l\'atenci\xc3\xb3 del p\xc3\xbablic dels problemes dom\xc3\xa8stics i preservar l\'ordre social i pol\xc3\xadtic existent._NEWLINE_Un dels usos m\xc3\xa9s notables d\'aquest concepte fou l\'\xc3\xbas fet per l\'historiador brit\xc3\xa0nic marxista Timothy Mason. Mason argumentava que la Segona guerra mundial va oc\xc3\xb3rrer per l\'imperialisme social. La pol\xc3\xadtica exterior alemanya va ser condu\xc3\xafda per les consideracions pol\xc3\xadtiques dom\xc3\xa8stiques, i l\'inici de la guerra mundial el 1939 es pot considerar com a una "variant b\xc3\xa0rbara de l\'imperialisme social".'